(1879) Soudy u dan tot hem willen verneren daer aff niet comen en mach pant noch juweel , maer u soude naken menich bitter morseel , daer ghy in u selven behoort te beven / / schier ? Aldus vant triomphant dit lieff myn leven / / hier .Nu dit lieff , siende dat ick was bedrogen van dat quaet duertrocken saet , menichfuldich , is met grooter liefden te mywaers getogen , schendende haer bogen , / / met sinnen verduldich , duer syn bitter lyden & doot ontschuldich ; maer wt brandende liefde voer my , syn bruydt , om dat hy my trecken soude gehuldich wt de handen vanden boosen vyandt ruydt , & my te verwerven eeuwich save conduyt .Ist dat ick hem dan by blyve , wt rechter duecht , soo belooft hy my rycdom , solaes en virtuyt , getrouwicheyt sweirende de edel juecht ; al had ick hem verlaten , myn eeuwige vruecht , duer myn boeleren & vremt aencleven / / dier .